Kategóriavita:Római katolikus papok

message: Problémáim vagynak az ő római katolikus papságával. A római katolicizmus a reformációval párhuzamosan született fogalom (az egyetemes egyház pápához hű maradt nyugati felének jelölésére), a reformáció előtt értelmetlen (nyugaton nem volt nem római kereszténység), ráadásul a szakítás előtti egyháztörténet mindig közös tulajdon marad, így meg merőben nem historikus módon ki van sajátítva. A korábbi századokra valami jobbat kéne kitalálni. Bennófogadó 2009. november 19., 19:05 (CET)
Példa: Johann Geiler von Kaysersberg. Bennófogadó 2009. november 19., 19:06 (CET)
replies: text: Az unitáriusok nevében tiltakozom, az arianizmus óta szerintem nem különösebben vállalják a nyugati hagyatékot. Legalábbis a helyükben nem tenném, de nem tudom, hogy mi a valóság... Mindenesetre ha ez így van, akkor lehetne korszak alapján is - pl. középkori katolikus papok. Az nagyjából fedné a valóságot. Vagy, hogy pontosak legyünk: "reformáció előtti katolikus papok".– Μatthaeus Damascenus Forum disputationum 2009. november 19., 20:53 (CET)
Minden satnya frakcióra nem lehetünk tekintettel.  A lutheránus és a kálvinista hagyomány se vállalja be az összes ökumenikus zsinatot, de azért a reformáció előtti egyháztörténetből is magáénak vallja a rokonszenvesebb figurákat, meg akiket jónak lát, nem is beszélve a mindenki által szeretett paterekről, no meg a Luther szívének oly kedves Szent Ágostonról például.  
A katolikus egy problémás jelző önmagában is, de talán mégse annyira, mint ahogy most van. Leginkább végig kéne gondolni, hogy hány részre szerencsés választani a dolgot korszakok szerint, és aztán valamiféle lenevezést kiütleni. Belegondolni se merek, hogy mondjuk mi lesz az olyanokkal, mint Arius. Eretnek papok?  Bennófogadó 2009. november 19., 21:32 (CET)
Eretnekek. Nem cicózni. – Μatthaeus Damascenus Forum disputationum 2009. november 19., 23:42 (CET)
Pedig a megkülönböztetés mindenképpen szükséges, a reformáció előtt is létezett a kereszténységnek más vonulata is, a kopt vallás is kereszténység közeli, de az ortodox irányzatot még katolikusnak is nevezik... Ariusnak és tettestársainak minősítésére jelentésárnyalatokat kiválasztani pedig biztosan nem az enciklopédista dolga, a korabeli vélekedést, és annak körülményeit írhatjuk le, valamint azt, hogy ma mit gondol róla az egyház. Más megközelítés nemigen lehet mérvadó.  Stewe  Feedback 2009. november 20., 09:43 (CET)
Hogyne lettek volna, nem ők nem voltak, hanem római katolicizmus nem volt. Volt az orthodoxia (a hivatalos kelet–nyugati szakításig, 1054-ig), addig ők a mainstream kereszténység, minden egyes ökumenikus zsinat alkalmával némi leszakadókkal (ez most tisztán technikai terminus, nem értékelés). 1054 után van nyugati és keleti kereszténység, de még mindig nincs római. Az utóbbi a 16. század óta van (még szigorúbban talán a tridenti zsinat óta, amikor világossá vált nagyjából, hogy nem lesz újraegyesülés egyelőre). Bennófogadó 2009. november 20., 10:09 (CET)
A "római" jelző problémás. Ezt a protestantizmus kezdte használni eredetileg a római pápa alatt maradtak és az anglikánok megkülönböztetésére, majd a magyar állami bürokratikus szóhasználatban a görög katolikusoktól való megkülönböztetésre használták és ilyen értelemben él nálunk a köznyelvben is. A "római katolikus" kifejezést azonban a katolikus egyház önmagára hivatalosan nem is használja. Latin rítusú katolikus egyház a hivatalos megjelölés, ha mindenképp meg kell különböztetni a görög (=bizánci) és egyéb rítusoktól. Lásd bővebben a Katolikus egyház szócikk "Elnevezései" című szakaszát! Javaslom a "Katolikus papok" kategóriacímet és ezen belül a megfelelő alkategóriákat (ariánus, görög katolikus stb.), amely személyeknél ez szükséges. Üdv, --Adapa vita 2009. december 5., 10:15 (CET)
Egyébként a kategória tetejére 2008 októbere óta ki van írva, hogy "Az itt található szócikkek folyamatosan átkerülnek a Katolikus papok kategóriába!" Akkor próbáljunk ennek érvényt szerezni? – Antissimo vita 2009. december 24., 17:04 (CET)

text: Közben rendezkedtem egy sort, így minden átkerült a "Katolikus papok" alkategóriába, illetve még inkább annak alkategóriáiba. – Antissimo vita 2009. december 30., 20:21 (CET)
thread_title: Római katolikus papok a reformáció előtt?